Tartalom
Index 🔎︎

# Kitöltés véletlen számokkal

Kitölti a cellatartományt automatikusan létrehozott álvéletlen számokkal a megadott eloszlásfüggvény és paraméterei szerint.

Ennek a parancsnak az eléréséhez...

Válassza a Munkalap - Cellák kitöltése - Kitöltés véletlen számmal menüparancsot.

## Adatok

### Cellatartomány

Meghatározza a véletlen számokkal kitöltendő cellatartományt. Ha előzőleg kijelölt egy tartományt, akkor az jelenik meg itt.

## Véletlenszám-generálás

### Eloszlás

Eloszlásfüggvény a véletlenszám-generátorhoz.

A használható eloszlásfüggvények és paramétereik a következők

Eloszlás | Paraméterek
Egyenletes | Minimum: A minta minimumértéke. Maximum: A minta maximumértéke.
Egyenletes egész | Minimum: A minta minimumértéke. Maximum: A minta maximumértéke.
Normális | Átlag: A normális eloszlás átlaga. Szórás: A normális eloszlás szórása. A generált számok átlaga és szórása nem feltétlenül fog megegyezni a párbeszédablakban megadott Átlag és Szórás értékekkel.
Cauchy | Medián: az adatok mediánja vagy a hely paraméter. Szigma: a skálaparaméter. A generált számok mediánja és szigmája nem feltétlenül fog megegyezni a párbeszédablakban megadott értékekkel.
Bernoulli | p érték: a sikeresség valószínűsége.
Binomiális | p érték: a sikeresség valószínűsége az egyes kísérletek alkalmával. A kísérletek száma: a kísérletsorozat kísérleteinek száma.
Khi-négyzet | ν érték: pozitív egész, amely megadja a szabadsági fokok számát.
Geometriai | p érték: a sikeresség valószínűsége az egyes kísérletek alkalmával.
Negatív binomiális | p érték: a sikeresség valószínűsége az egyes kísérletek alkalmával. A kísérletek száma: a kísérletsorozat kísérleteinek száma.

## Beállítások

### Egyéni kiindulóérték engedélyezése

Állítsa be a véletlenszám-generátor kezdeti értékét egy ismert Kiindulóértékre.

### Kiindulóérték

A véletlenszám-generáló algoritmus kiindulóértéke. Ezt használva a véletlenszám-generátor az álvéletlen számoknak minidig ugyanazt a sorozatát hozza létre. Adjon meg egy egész számot (1, 2, ...) egy adott sorozat előállításához, vagy hagyja üresen a mezőt, ha nem kívánja használni ezt a funkciót.

### Kerekítés engedélyezése

A számot a megadott Tizedesjegyek értéknek megfelelően kerekíti.

### Tizedesjegyek

A létrehozott számok tizedesjegyeinek száma.