Munkafüzet-területek átmásolása szöveges dokumentumba

Tartalom
Index 🔎︎

# Munkafüzet-területek átmásolása szöveges dokumentumokba

1. Nyissa meg a szöveges dokumentumot és a munkafüzetet.

2. Jelölje ki a másolandó munkalapterületet.

3. Vigye az egérmutatót a kijelölt területre, és nyomja meg az egérgombot. Egy pillanatig tartsa lenyomva az egérgombot, majd húzza át a területet a szöveges dokumentumba.

   Ha a dokumentumok nem láthatók egymás mellett, akkor először húzza át az egérmutatót a céldokumentum gombjára. Tartsa továbbra is lenyomva az egérgombot. A dokumentum megjelenik, és az egérmutatót a dokumentumon belülre mozgathatja.

4. Ha a kurzor azon a helyen található, ahova be kívánja illeszteni a munkalapterületet, akkor engedje fel az egérgombot. A munkalapterület OLE-objektumként kerül beillesztésre.

5. Az OLE-objektumot bármikor kijelölheti és szerkesztheti.

6. Az OLE-objektum szerkesztéséhez kattintson rá duplán.

   Vagy jelölje ki az objektumot és válassza a Szerkesztés - Objektum - Szerkesztés menüparancsot vagy a helyi menü Szerkesztés lehetőségét. Az objektumot a saját keretében a szöveges dokumentumon belül szerkeszti, de a munkafüzetekhez szükséges menüparancsok és ikonok is megjelennek.

7. Az OLE-objektum forrásdokumentumának megnyitásához válassza a Megnyitás lehetőséget.

Kapcsolódó témakörök

Fogd és vidd módszer LibreOffice-dokumentumokban

Képek másolása dokumentumok között

Képek másolása a Képtárból

Képek hozzáadása a Képtárhoz

Szöveg áthelyezése és másolása dokumentumokban