Microsoft Office dokumentumok átalakításáról

Tartalom
Index 🔎︎

# A Microsoft Office-dokumentumok konvertálásáról

A LibreOffice automatikusan meg tudja nyitni a Microsoft Office 97/2000/XP-dokumentumokat. Mindazonáltal a bonyolultabb Microsoft Office-dokumentumok néhány elrendezési sajátosságát és formázási jellemzőjét a LibreOffice másképp kezeli, vagy nem támogatja. Emiatt az átalakított fájlokat szükséges lehet bizonyos mértékben kézzel átformázni. A várhatóan szükséges újraformázás arányos a forrásdokumentum szerkezetének és formázásának bonyolultságával. A LibreOffice nem képes a Visual Basic nyelven írt makrók futtatására, de elemzésre betölthetők.

A LibreOffice legújabb verziói képesek megnyitni és menteni a docx, xlsx és pptx kiterjesztésű Microsoft Office Open XML dokumentumformátumokat. Ezek a verziók képesek néhány Excel Visual Basic parancsfájl futtatására, ha engedélyezi ezt a szolgáltatást a LibreOffice - Beállításokaz Eszközök - Beállítások - Megnyitás és mentés - VBA tulajdonságai alatt.

Az alábbi listák általános áttekintést nyújtanak azokról a Microsoft Office-funkciókról, amelyek problémákat okozhatnak az átalakításkor. Ez nincs hatással az átalakított dokumentum tartalmának használhatóságára, illetve kezelhetőségére.

## Microsoft Word

1. Alakzatok

2. Javítás jelölései

3. OLE-objektumok

4. Bizonyos vezérlőelemek és Microsoft Office-űrlapmezők

5. Jegyzékek

6. Táblázatok, keretek. és többhasábos formázás

7. Hiperhivatkozások és könyvjelzők

8. Microsoft WordArt képek

9. Animált karakterek/szöveg

## Microsoft PowerPoint

1. Alakzatok

2. Tabulátor, sor, bekezdés térközei

3. Minta háttérképek

4. Csoportosított objektumok

5. Bizonyos multimédiás hatások

## Microsoft Excel

1. Alakzatok

2. OLE-objektumok

3. Bizonyos vezérlőelemek és Microsoft Office-űrlapmezők

4. Kimutatástáblák

5. Új diagramtípusok

6. Feltételes formázás

7. Néhány függvény/képlet (lásd alább)

A Calc és Excel közötti különbségre példa a logikai értékek kezelése. Írja be az IGAZ értéket az A1 és A2 cellákba.

- A Calcban az =A1+A2 képlet a 2 értéket adja vissza, hasonlóan a =SZUM(A1;A2) képlethez.

- Az Excelben az =A1+A2 képlet a 2 értéket adja vissza, de a =SZUM(A1;A2) képlet a 0 értéket.

For a detailed overview about converting documents to and from Microsoft Office format, see the Migration Guide.

## Jelszóval védett Microsoft Office-dokumentum megnyitása

A LibreOffice a következő, jelszóval védett Microsoft Office-dokumentumtípusokat képes megnyitni.

Microsoft Office formátum | Támogatott titkosítási módszer
Word 6.0, Word 95 | Gyenge XOR-titkosítás
Word 97, Word 2000, Word XP, Word 2003 | Office 97/2000-kompatibilis titkosítás
Word XP, Word 2003 | Gyenge XOR-titkosítás a régebbi Word-verziókban
Excel 2.1, Excel 3.0, Excel 4.0, Excel 5.0, Excel 95 | Gyenge XOR-titkosítás
Excel 97, Excel 2000, Excel XP, Excel 2003 | Office 97/2000-kompatibilis titkosítás
Excel XP, Excel 2003 | Gyenge XOR-titkosítás a régebbi Excel-verziókban

Az AES128-cal titkosított Microsoft Office-fájlok megnyithatók. A többi titkosítási módszer nem támogatott.

Kapcsolódó témakörök

A Microsoft Office és a LibreOffice használata

Microsoft Office dokumentumtípusok hozzárendelésének módosítása

Alapértelmezett fájlformátum beállítása