Tartalom
Index 🔎︎

# Együttműködés

A LibreOffice Writer, Impress és a Draw alkalmazásban egyszerre csak egy felhasználó nyithatja meg dokumentumot írás céljára. A Calc alkalmazásban egyszerre több felhasználó is megnyithatja írásra a munkafüzeteket.

## Együttműködés a Calc alkalmazásban

A LibreOffice Calc alkalmazásban a dokumentummegosztás egyszerre több felhasználónak engedélyezi az írásos hozzáférést. Minden felhasználónak, aki együtt kíván működni, be kell írnia a nevét az LibreOffice - BeállításokEszközök - Beállítások - LibreOffice - Felhasználó adatai panellapon.

Egyes parancsok nem állnak rendelkezésre (szürke színnel jelennek meg), ha a változások követése vagy a dokumentummegosztás aktiválva van. Új munkafüzet esetén a szürke színnel megjelenő elemeket nem lehet alkalmazni.

### Új munkafüzet létrehozása

„A” felhasználó egy új munkafüzet-dokumentumot hoz létre. Az alábbiak lehetségesek:

- A felhasználó nem kívánja együttműködésre megosztani a munkafüzetet.

  „A” felhasználó megnyitja, szerkeszti és menti a dokumentumot, mint azt a Writer-, Impress- és Draw-dokumentumok esetén ismertettük.

- A felhasználó meg kívánja osztani együttműködésre a munkafüzetet.

  A felhasználó az Eszközök - Dokumentum megosztása menüparancsot választja annak érdekében, hogy a dokumentumhoz aktiválja ez együttműködési funkciókat. Egy párbeszédablak jelenik meg, ahol a felhasználó engedélyezheti, illetve letilthatja a megosztást. Ha a felhasználó engedélyezi a megosztást, dokumentumot az alkalmazás megosztott módban menti el, ami a címsorban is látható.

Az Eszközök - Dokumentum megosztása parancs használható az aktuális dokumentum megosztásának engedélyezésére vagy letiltására. Ha a megosztott dokumentumot nem megosztott módban kívánja használni, akkor a megosztott dokumentumot mentse egy másik néven vagy útvonalon. Ezzel egy olyan másolatot készít a munkafüzetről, amely nincs megosztva.

### Munkafüzet megnyitása

„A” felhasználó egy munkafüzet-dokumentumot nyit meg. Az alábbiak lehetségesek:

- A munkafüzet-dokumentum nincs megosztott üzemmódban.

  A felhasználó megnyithatja, szerkesztheti és mentheti a dokumentumot, mint azt a Writer-, Impress- és Draw-dokumentumok esetén ismertettük.

- A munkafüzet-dokumentum megosztott üzemmódban van.

  A felhasználó egy üzenetet kap arról, hogy a dokumentum megosztott módban van, és hogy egyes funkciók nem állnak rendelkezésre ebben a módban. A felhasználó a jövőre nézve letiltja ezt az üzenetet. Miután az OK gombra kattintott, a dokumentum megosztott módban megnyílik.

### Megosztott munkafüzet-dokumentum mentése

„A” felhasználó ment egy munkafüzet-dokumentumot. Az alábbiak lehetségesek:

- A dokumentumot nem módosította és mentette más felhasználó, mióta az „A” felhasználó megnyitotta a dokumentumot.

  A dokumentumot a program menti.

- A dokumentumot módosította és mentette más felhasználó, mióta az „A” felhasználó megnyitotta a dokumentumot.

  A módosítások nem ütköznek, a dokumentumot a program menti.

  Ha a módosítások ütköznek, akkor az Ütközése feloldása párbeszédablak jelenik meg. Az „A” felhasználónak el kell döntenie, hogy melyik verziót tartja meg – „Saját megtartása” vagy „Más megtartása”. Miután feloldott minden ütközést, a dokumentumot a program menti. Miközben az „A” felhasználó feloldja az ütközéseket, más felhasználó nem tudja menteni a dokumentumot.

- Az adott pillanatban egy másik felhasználó próbálja menteni a megosztott dokumentumot, és ütközéseket old fel.

  Az „A” felhasználó egy üzenetet kap arról, hogy egyesítés van folyamatban. Az „A” felhasználó visszavonhatja a mentési parancsot, vagy megpróbálkozhat a mentéssel később.

Miután a felhasználó sikeresen mentette a megosztott munkafüzetet, a dokumentumot a program újratölti a mentési parancs után, így a munkafüzet tartalmazza minden felhasználó legfrissebb módosítását. Ha más felhasználó módosította a tartalmat, az „idegen módosítások hozzáadva” üzenet jelenik meg.

## Együttműködés Writer, Impress és Draw alkalmazásban

A Writer, az Impress, a Draw és a Calc modulok mindegyikében lehetséges a fájlok zárolása, ha nincs engedélyezve a dokumentummegosztás. Ez a fájlzárolás akkor is rendelkezésre áll, ha a dokumentumhoz különböző operációs rendszerekről férnek hozzá:

„A” felhasználó egy dokumentumot nyit meg. Az alábbiak lehetségesek:

- A dokumentum nincs zárolva más felhasználó által.

  Ez a dokumentum „A” számára olvasható és írható módon nyílik meg. A dokumentum más felhasználók számára zárolva van, amíg „A” felhasználó be nem zárja a dokumentumot.

- A dokumentum „csak olvasható” attribútummal van megjelölve a fájlrendszeren.

  Ez a dokumentum csak olvasható módban nyílik meg. A szerkesztése nem engedélyezett. Az „A” felhasználó csak úgy mentheti a dokumentumot, ha más fájlnevet vagy útvonalat használ. Az „A” felhasználó ezt a másolatot szerkesztheti.

- A dokumentumot más felhasználó zárolta.

  „A” felhasználó egy párbeszédablakot lát, amely értesíti arról, hogy a dokumentum zárolva van. A párbeszédablak felajánlja a lehetőséget, hogy a dokumentumot megnyissa csak olvasható módban, vagy megnyisson egy másolatot szerkesztéshez, illetve megszakítsa a Megnyitás parancsot.

## Felhasználói hozzáférési engedélyek és dokumentumok megosztása

Néhány feltételnek teljesülnie kell felhasználói jogosultságokat kezelő operációs rendszereken.

- A megosztott fájlnak olyan helyen kell lennie, amelyet minden munkatárs elérhet.

- A fájlhozzáférési engedélyeket mind a dokumentumra, mind annak zárolófájljára úgy kell beállítani, hogy minden munkatárs létrehozhassa, törölhesse és módosíthassa a fájlokat.

Az írási jog azt is megengedi a többi felhasználónak, hogy (véletlenül vagy szándékosan) törölve vagy cserélje a fájlt.

Kapcsolódó témakörök

Mentés másként