Tartalom
Index 🔎︎

# Gyorsbillentyűk (LibreOffice Math kisegítő lehetőségek)

A LibreOffice Math programot egér nélkül is vezérelheti.

## Képlet közvetlen beszúrása

Ha szeretne beszúrni egy képletet egy szöveges dokumentumba, és tudja annak helyes írásmódját, a következők szerint járhat el:

1. Írja be a képletet a szövegbe.

2. Jelölje ki a képletet.

3. Válassza a Beszúrás - Objektum - Képlet menüparancsot.

## Képlet beszúrása ablak használatával

- Ha a LibreOffice Math felületének segítségével szeretné megszerkeszteni a képletet, akkor szöveg kijelölése nélkül válassza a Beszúrás - Objektum - Képlet menüparancsot.

- A kurzor a Parancsok ablakban fog várakozni, ahová beírhatja a képletet.

- A képletek összeállításához használhatja a Képletelemek panelt. Ha még nem lenne nyitva, akkor nyissa meg a Nézet - Képletelemek menüparanccsal.

- Ha a Képletelemek panel nyitva van, használja az F6 billentyűt a Parancsok ablak és a Képletelemek panel közötti oda-vissza váltásra.

## Elemek panel

### Balra vagy jobbra nyíl

Balra vagy jobbra mozog a következő kategóriára, vagy függvényre.

### Enter billentyű

Kijelöl egy kategóriát (a kategória részben), vagy beszúrja a Parancsok ablakba kijelölt függvényt (a függvény részben).

### Tabulátor

A kategória első eleméről a kategória első funkciójára ugrik.

### Shift+Tab

A kategória utolsó eleméről a kategória utolsó funkciójára ugrik.

Kapcsolódó témakörök

Képlet gyorsbillentyűk

Billentyűparancsok (LibreOffice kisegítő lehetőségei)